Aalborgtårnet

Aalborgtårnet er et tårn på 54,9 meter, beliggende i Aalborg i Danmark. Det ble bygget til en kunstutstilling (Nordjysk Udstilling) i 1933. 

Tårnet står på en bakke og rager 105 meter over Limfjorden. Det er det høyeste utsiktspunkt i området, og fra toppen kan en se store deler av Nord-Jylland. I sommersesongen er det mulig for publikum å nyte utsikten, og på toppen finnes også en restaurant med plass til 50 personer.

Tårnet skulle egentlig rives umiddelbart etter utstillingen i 1933, men dette ble for kostbart for arrangørene. I stedet solgte man tårnet til Det Broderlige Skydeselskab, som senere har drevet det. Det var lenge i dårlig stand, men det ble restaurert i 2005.

 Eksterne lenker 

 Tårnets nettsted

Kategori:Byggverk i Aalborg kommune
Tårn
Kategori:Byggverk fullført i 1933
Kategori:1933 i Danmark